Temeljem čl. 76. Zakona o sportu („Narodne novine“ broj 71/06 i 124/10, 124/11, 86/12, 94/13 i 85/15), čl. 6. Uredbe o kriterijima i postupcima financiranja i ugovaranja programa javnih potreba u sportu, Sportska zajednica Općine Medulin (u nastavku SZOM) raspisuje sljedeći

 **Natječaj za stipendiranje kategoriziranih sportaša**

 I.

 U Proračunu SZOM za 2017. godinu osigurati će se, između ostalog i sredstva za financijsku potporu kategoriziranim sportašima. Predviđeni iznos ukupnih sredstava koji će biti na raspolaganju u proračunu SZOM za financiranje kategoriziranih sportaša u 2017. godini, odnosno nagrade koje će se temeljem ovog natječaja moći dodijeliti kategoriziranim sportašima su 150.000 kn.

 II.

 Na ovaj Natječaj udruge (klubovi) mogu prijaviti, predati važeće kategorizacije sportaša dobivene iz HOO, stečene u 2016. godini. Svaka udruga (klub) prijavljuje na ovaj Natječaj sportaše sukladno Pravilniku o stipendiranju kategoriziranih sportaša i nagrađivanja postavljenog rekorda

 III.

 Natječaj će se objaviti u ponedjeljak, 13. ožujka 2017. godine. Rok za podnošenje prijava, neovisno kojim putem se dostavlja (elektronskom poštom ili osobno) tajniku SZOM-a, istječe u **ponedjeljak 20. ožujka 2017. godine.**

 Procjenu pristiglih prijava će, u skladu sa Pravilnikom o stipendiranju kategoriziranih sportaša i nagrađivanja postavljenog rekorda izvršiti Izvršni odbor SZOM.

 IV.

Sva pitanja vezana uz ovaj Natječaj mogu se postaviti elektroničkim putem, slanjem upita na adresu elektronske pošte: tajnik@sportskazajednicamedulin.hr

 Medulin, 11.03.2017.

 Predsjednik SZOM:

 Nenad Seferagić